CELEX: C2006/190/45
Language: da
Date: 2006-08-12 00:00:00
Title: Sag T-158/06: Sag anlagt den 20. juni 2006 — Adobe mod KHIM (FLEX)

12.8.2006   
            
            
               DA
            
            
               Den Europæiske Unions Tidende
            
            
               C 190/25
            
         Sag anlagt den 20. juni 2006 — Adobe mod KHIM (FLEX)
   (Sag T-158/06)
   (2006/C 190/45)
   Stævningen er affattet på engelsk
   Parter
   
      Sagsøger: Adobe Systems Inc. (San Jose, USA) (ved lawyer M. Graf)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelse truffet den 11. april 2006 af Andet Appelkammer ved Kontoret for Harmonisering i det Indre Marked (Varemærker og Design) i sag R 1430/2005-2 Adobe Systems Incorporated mod KHIM (Flex) annulleres, for så vidt som der med afgørelsen blev givet afslag på klagen for andre varer end »computerhardware; perifere enheder til computere og databehandlingsudstyr« i klasse 9 og de ansøgte tjenesteydelser i klasse 42.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det EF-varemærke, der søges registreret: Ordmærket »FLEX« for varer og tjenesteydelser i klasse 9, 38 og 42 — ansøgning nr. 3 795 011.
   
      Undersøgerens afgørelse: Afslag på ansøgningen.
   
      Appelkammerets afgørelse: Delvis afslag på klagen.
   
      Søgsmålsgrunde: Tilsidesættelse af artikel 7, stk. 1, litra b) og c), i Rådets forordning (EF) nr. 40/94 og manglende hensyntagen til ældre nationale registreringer.